3. ΑΠΟΦΑΣΗ ΤΗΣ ΕΘΝΙΚΗΣ ΕΠΙΤΡΟΠΗΣ ΤΗΛΕΠΙΚΟΙΝΩΝΙΩΝ ΚΑΙ ΤΑΧΥΔΡΟΜΕΙΩΝ (ΕΕΤΤ) Αριθ. 528/075 της 23 Ιουν./10 Ιουλ. 2009 (ΦΕΚ  Β΄1375) Κανονισμός Καθορισμού των Τελών Διέλευσης, των Τελών Χρήσης Δικαιωμάτων Διέλευσης και του Ύψους των Εγγυήσεων Καλής Εκτέλεσης των Εργασιών Διέλευσης για όλη την Ελλάδα, κατ’ εφαρμογή του άρθρου 29, παρ. 6, του ν. 3431/2006. Έχοντας υπόψη: α. το ν. 3431/2006 «Περί ηλεκτρονικών Επικοινωνιών και άλλες διατάξεις» (ΦΕΚ 13/Α/2006) και ιδίως το άρθρο 29, παράγραφοι 4, 6 και 11, το άρθρο 65 και το άρθρο 69, παρ. 12 καθώς και το άρθρο 69Α αυτού, όπως αυτό προστέθηκε με το άρθρο 23 του ν. 3534/2007, (ΦΕΚ 40/Α/23.2.2007), β. το ν. 3463/2006 «Κύρωση του Κώδικα Δήμων και Κοινοτήτων», (ΦΕΚ 114/Α/8.6.2006), γ. την υπ’ αριθμ. 413/1/5.12.2006 απόφαση της ΕΕΤΤ «Διεξαγωγή Δημόσιας Διαβούλευσης για τα Δικαιώματα Διέλευσης», δ. την υπ’ αριθμ. 428/020/29.3.2007 απόφαση της ΕΕΤΤ, με την οποία εγκρίθησαν τα αποκωδικοποιημένα αποτελέσματα της Δημόσιας Διαβούλευσης  Σελ. 658 Τεύχος     Σελ.      για τη χορήγηση Δικαιωμάτων Διέλευσης στην Ελληνική Επικράτεια, ε. την υπ’ αριθμ. 437/003/1.6.2007 απόφαση της ΕΕΤΤ «Έγκριση και Αποστολή στο Υπουργείο Μεταφορών και Επικοινωνιών Εισήγησης της ΕΕΤΤ για την έκδοση κοινής απόφασης του Υπουργού Μεταφορών και Επικοινωνιών και των συναρμοδίων Υπουργών σχετικά με τον καθορισμό των διαδικασιών χορήγησης Δικαιωμάτων Διέλευσης και τη ρύθμιση συναφών θεμάτων, κατ’ εφαρμογή του άρθρου 29, παρ. 4, του ν. 3431/2006», στ. την υπ’ αριθμ. 508/146/29.1.2009 απόφαση της ΕΕΤΤ «Διεξαγωγή Δημόσιας Διαβούλευσης αναφορικά με τις διαδικασίες χορήγησης δικαιωμάτων διέλευσης, καθορισμού τελών διέλευσης και χρήσης δικαιωμάτων διέλευσης, σύμφωνα με το Άρθρο 29 του ν. 3431/2006»,  ζ. την υπ’ αριθμ. 514/30/6.3.2009 απόφαση της ΕΕΤΤ «Παράταση της Δημόσιας Διαβούλευσης με την υπ’ αριθμ. ΕΕ Τ Τ 508/146/29.1.2009 για το διάστημα από 10.3.2009 μέχρι και 10.4.2009»,  η. την υπ’ αριθμ. 524/061/26.5.2009 απόφαση της ΕΕΤΤ, με την οποία εγκρίθησαν τα αποκωδικοποιημένα αποτελέσματα της Δημόσιας Διαβούλευσης αναφορικά με τις διαδικασίες χορήγησης δικαιωμάτων διέλευσης, καθορισμού τελών διέλευσης και χρήσης δικαιωμάτων διέλευσης, σύμφωνα με το άρθρο 29 του ν. 3431/2006,   θ. την υπ’ αριθ. 17193/Φ. 600/19.6.2009 Εισήγηση της αρμόδιας υπηρεσίας της ΕΕΤΤ, στην οποία επισυνάπτεται και σχετική με τον παρόντα Κανονισμό αιτιολογική έκθεση, ι. το γεγονός ότι από τις διατάξεις της παρούσας απόφασης δεν προκαλείται δαπάνη στον κρατικό προϋπολογισμό, αποφασίζει: 22.Κ.α.3 Καταστατικές Διατάξεις Παρόχων Α. Εκδίδει τον Κανονισμό Καθορισμού των Τελών Διέλευσης, των Τελών Χρήσης Δικαιωμάτων Διέλευσης και του Ύψους των Εγγυήσεων Καλής Εκτέλεσης των Εργασιών Διέλευσης για όλη την Ελλάδα, οι διατάξεις του οποίου έχουν ως ακολούθως: Άρθρο 1 Πεδίο Εφαρμογής – Ορισμοί 1. Στον παρόντα κανονισμό καθορίζεται η μεθοδολογία υπολογισμού των τελών διέλευσης, των τελών χρήσης δικαιωμάτων διέλευσης και το ύψος των εγγυήσεων καλής εκτέλεσης των εργασιών για όλη την Ελλάδα, σύμφωνα με τα οριζόμενα στο Άρθρο 29 παρ. 6, του ν. 3431/2006 (στο εξής νόμος). 2. Ο παρών Κανονισμός εφαρμόζεται στις περιπτώσεις χορήγησης, από τις κατά το νόμο αρμόδιες Δημόσιες Αρχές, Δικαιωμάτων Διέλευσης σε παρόχους δικτύων ηλεκτρονικών επικοινωνιών επί, υπέρ ή υπό χώρων που ανήκουν στο Δημόσιο, σε Ο.Τ.Α., ή είναι κοινόχρηστοι. Στις διατάξεις του παρόντος δεν εμπίπτουν οι περιπτώσεις χορήγησης Δικαιωμάτων Διέλευσης επί, υπέρ ή υπό χώρων που ανήκουν σε ιδιώτες.  3. Οι διατάξεις του παρόντος κανονισμού αφορούν: α) τον υπολογισμό Τελών Διέλευσης που χορηγούνται μετά την έναρξη ισχύος του παρόντος και  β) τον υπολογισμό Τελών χρήσης δικαιωμάτων διέλευσης που αφορούν έτη χρήσης μεταγενέστερα της δημοσίευσης του παρόντος, ανεξαρτήτως του χρόνου εγκατάστασης των σχετικών δικτύων ή ευκολιών.  4. Λέξεις ή φράσεις που χρησιμοποιούνται στον παρόντα Κανονισμό έχουν την έννοια η οποία τους προσδίδεται σύμφωνα με τους ορισμούς του ν. 3431/2006, ή αν δεν υπάρχουν εκεί, ερμηνεύονται σύμφωνα με τον ορισμό ο οποίος περιλαμβάνεται στο δευτερογενές δίκαιο της Ευρωπαϊκής Ένωσης.  Άρθρο 2 Υπόχρεοι  Υπόχρεοι στην καταβολή Τελών Διέλευσης και Τελών Χρήσης Δικαιωμάτων Διέλευσης καθώς και εγγυήσεων καλής εκτέλεσης εργασιών είναι οι πάροχοι δικτύων ηλεκτρονικών επικοινωνιών, οι οποίοι εγκαθιστούν ευκολίες επί, υπέρ ή υπό χώρων που ανήκουν στο Δημόσιο, σε Ο.Τ.Α. ή είναι κοινόχρηστοι. Άρθρο 3 Δικαιούχοι 1. Δικαιούχοι είσπραξης Τελών Διέλευσης και Τελών Χρήσης Δικαιωμάτων Διέλευσης καθώς και εγγυήσεων καλής εκτέλεσης εργασιών είναι οι δημόσιες αρχές που είναι κατά το νόμο αρμόδιες να χορηγούν δικαιώματα διέλευσης.  2. Οι Δικαιούχοι για την χορήγηση Δικαιωμάτων Διέλευσης δεν δύνανται να απαιτήσουν την καταβολή οποιουδήποτε άλλου τέλους πέραν των Τελών Διέλευσης και Τελών Χρήσης Δικαιωμάτων Διέλευσης, τα οποία ορίζονται στον παρόντα. 3. Η ως άνω αρμοδιότητα είσπραξης των σχετικών τελών δεν δεσμεύει καθ’ οιονδήποτε τρόπο την αρμόδια δημόσια αρχή ως προς την απαίτηση μη καταβολής τελών από τους Υπόχρεους, υπό την επιφύλαξη τήρησης των αρχών της αμεροληψίας και της διαφάνειας.  Άρθρο 4 Γενικές Αρχές  1. Τα Τέλη Διέλευσης καταβάλλονται εφάπαξ κατά τα οριζόμενα στην Απόφαση χορήγησης δικαιώματος διέλευσης, σε χρόνο που ορίζεται σε αυτήν και οπωσδήποτε πριν την έναρξη των εργασιών εκσκαφής. 2. Τα Τέλη χρήσης δικαιωμάτων διέλευσης καταβάλλονται σε ετήσια βάση. Για την είσπραξη των Τελών χρήσης δικαιωμάτων διέλευσης οι Δικαιούχοι αποστέλλουν σχετική ειδοποίηση στους Υπόχρεους εντός του Α΄ τριμήνου του αμέσως επόμενου από το έτος πραγματικής χρήσης ημερολογιακού έτους. Οι υπόχρεοι καταβάλλουν τα Τέλη χρήσης δικαιωμάτων διέλευσης εντός είκοσι (20) ημερών από την κοινοποίηση της σχετικής ειδοποίησης.  (Μετά τη σελ. 658) Σελ. 659 Τεύχος     Σελ.      Καταστατικές Διατάξεις Παρόχων 22.Κ.α.3 3. Για τον υπολογισμό των τελών χρήσης δικαιωμάτων διέλευσης για δίκτυα και ευκολίες τα οποία έχουν εγκατασταθεί πριν την έκδοση του παρόντος, οι πάροχοι υποβάλλουν στην ΕΕΤΤ το αργότερο μέχρι το Α΄ τρίμηνο του 2010 χαρτογράφηση των δικτύων τους σε ηλεκτρονική και έντυπη μορφή (τουλάχιστον υπόγεια καλώδια, αριθμό φρεατίων με διαστάσεις και αριθμό επίγειων καμπινών με διαστάσεις) όπως αυτά έχουν μέχρι και την ημερομηνία έκδοσης του παρόντος. Η ΕΕΤΤ μπορεί με ερμηνευτική Εγκύκλιο, με βάση τα ανωτέρω στοιχεία και σύμφωνα με τα οριζόμενα στο άρθρο 6 του παρόντος να υπολογίσει τα τέλη χρήσης για το έτος 2010 ανά αρμόδια κατά το νόμο δημόσια αρχή και να ενημερώσει τις αρμόδιες αρχές για τα εκτιμώμενα τέλη σύμφωνα με τα ως άνω υποβληθέντα στοιχεία των παρόχων. Για την βεβαίωση του ύψους των οφειλομένων τελών χρήσης δικαιωμάτων διέλευσης επιλαμβάνεται η αρμόδια αρχή σύμφωνα με τα οριζόμενα στο άρθρο 6 του παρόντος και λαμβάνοντας υπόψη τα στοιχεία της ΕΕΤΤ.  4. Τα Τέλη χρήσης δικαιωμάτων διέλευσης που χορηγούνται μετά την έκδοση του παρόντος υπολογίζονται με βάση τα οριζόμενα στο άρθρο 6 του παρόντος και προσδιορίζονται, τόσο για το πρώτο έτος εφαρμογής τους όσο και για τα επόμενα, στην απόφαση χορήγησης δικαιωμάτων διέλευσης της αρμόδιας αρχής. Για τον πρώτο χρόνο εφαρμογής τους υπολογίζονται ως ποσοστό του ετήσιου τέλους με βάση τον χρόνο έκδοσης της σχετικής απόφασης χορήγησης Δικαιωμάτων Διέλευσης. Για τα επόμενα έτη, το ύψος των τελών Χρήσης δικαιωμάτων διέλευσης δεν διαφοροποιούνται, με την επιφύλαξη αναπροσαρμογής του ύψους των αντικειμενικών αξιών. Σε περίπτωση αναπροσαρμογής των αντικειμενικών αξιών οι αρμόδιες αρχές επαναπροσδιορίζουν τα ετήσια τέλη χρήσης ενημερώνοντας εγγράφως τους Υπόχρεους. 5. Οι πάροχοι ηλεκτρονικών επικοινωνιών εντός του Α΄ τριμήνου κάθε έτους υποβάλλουν στην ΕΕΤΤ επικαιροποιημένη χαρτογράφηση των δικτύων τους σε ηλεκτρονική και έντυπη μορφή (τουλάχιστον υπόγεια καλώδια, αριθμό φρεατίων με διαστάσεις και αριθμό επίγειων καμπινών με διαστάσεις) όπως αυτά είχαν, μέχρι και το τέλος του προηγούμενου έτους.  6. Ο Πάροχος δικτύου ηλεκτρονικών επικοινωνιών δεν υπέχει υποχρέωση καταβολής άλλου σχετικού τέλους πέραν της υποχρέωσης καταβολής Τελών Διέλευσης και Τελών Χρήσης Δικαιωμάτων Διέλευσης.  Σελ. 660 Τεύχος     Σελ.      7. Για τους παρόχους δικτύων ηλεκτρονικών επικοινωνιών οι οποίοι ζητούν την παραχώρηση δικαιώματος διέλευσης από κοινού με άλλους παρόχους, τα Τέλη Διέλευσης και τα Τέλη Χρήσης δικαιωμάτων διέλευσης υπολογίζονται σύμφωνα με τα οριζόμενα στα άρθρα 5 και 6 του παρόντος μειωμένα κατά 25% επί των με τον παρόντα κανονισμό καθοριζόμενων τελών, και ανεξάρτητα από τον αριθμό των παρόχων που θα χρησιμοποιήσουν από κοινού τα εν λόγω δικαιώματα διέλευσης.  Άρθρο 5  Υπολογισμός Τελών Διέλευσης  1. Τα τέλη διέλευσης υπολογίζονται ως εξής: 1.1 Εφάπαξ τέλη διέλευσης τομής: Το εφάπαξ τέλος διέλευσης ανέρχεται σε τετρακόσια έξι ευρώ (€) και ενενήντα πέντε λεπτά (406,95 €) ανά χιλιόμετρο διέλευσης τομής.  1.2 Εφάπαξ τέλος εγκατάστασης ευκολίας επί του εδάφους (π.χ. καμπίνες, φρεάτια) Το εφάπαξ τέλος διέλευσης εγκατάστασης ανά ευκολία ανέρχεται σε διακόσια σαράντα τέσσερα ευρώ (€) και δέκα επτά λεπτά (244,17 €)  2. Τα Τέλη Διέλευσης έχουν μηδενικό ύψος (μηδέν (0) Ευρώ) στις παρακάτω περιπτώσεις: 1. Διέλευσης από χώρους που ανήκουν σε Δήμους (συνολικού πληθυσμού, σύμφωνα με την τελευταία απογραφή) κάτω των 5.000 κατοίκων και σε Τοπικά Διαμερίσματα συνολικού πληθυσμού κάτω των 1.000 κατοίκων. 2. Διέλευσης σε περιοχές εκτός σχεδίου πόλεως. 3. Διέλευσης μέσω εναέριων δικτύων και συναφών ευκολιών (όπως κυτία, στύλους). 4. Διέλευσης μέσω υποθαλάσσιων δικτύων. 22.Κ.α.3 Καταστατικές Διατάξεις Παρόχων 5. Πραγματοποίησης έργων συντήρησης, άρσης βλαβών, αναβάθμισης δικτύου και συνδέσεων τελικών χρηστών οι οποίοι βρίσκονται σε απόσταση έως διακόσια (200) μέτρα από την όδευση του υφιστάμενου δημοσίου δικτύου ηλεκτρονικών επικοινωνιών. 6. Πραγματοποίησης εργασιών εκσκαφής για την επέκταση υφιστάμενων υποδομών ή για τη διασύνδεση υφιστάμενων δικτύων για αποστάσεις μέχρι διακόσια (200) μέτρα. 7. Εγκατάστασης φρεατίων τα οποία εξυπηρετούν καμπίνες (εισαγωγή/εξαγωγή αγωγών και/ή καλωδίων σε αυτές) και βρίσκονται στην εγγύς ζώνη αυτών των καμπινών. Στη συγκεκριμένη περίπτωση το ζεύγος φρεάτιο-εξυπηρετούμενη καμπίνα θεωρείται ως μία ευκολία και όχι δύο. Άρθρο 6 Υπολογισμός Τελών  Χρήσης Δικαιωμάτων Διέλευσης 1. Τα τέλη χρήσης διέλευσης υπολογίζονται με βάση τα χιλιόμετρα όδευσης ως εξής: Μοναδιαίο ετήσιο τέλος [σε € ανά χιλιόμετρο ανά έτος] = (Μέσος Αντικειμενικός Προσδιορισμός Αξιών Ακινήτων(ΑΠΑΑ) Τοπικού Διαμερίσματος ή Δήμου [σε €/μ2/έτος] * 0,175) 2. Ο Μέσος Αντικειμενικός Προσδιορισμός Αξιών Ακινήτων (ΑΠΑΑ) Τοπικού Διαμερίσματος ή Δήμου υπολογίζεται ως ο μέσος όρος των τιμών ζώνης των επιμέρους περιοχών ή/και συνοικιών οι οποίες απαρτίζουν το συγκεκριμένο Τοπικό Διαμέρισμα ή Δήμο, κατά την κείμενη νομοθεσία. Για τον υπολογισμό αυτού του μέσου όρου, δεν λαμβάνονται υπόψη συντελεστές όπως η εμπορικότητα ή η αξιοποίηση οικοπέδου ή η παλαιότητα αυτού, καθώς θεωρούνται κατά μέση τιμή ίσοι με τη μονάδα.  3. Τα Τέλη Χρήσης δικαιωμάτων διέλευσης έχουν μηδενικό ύψος (μηδέν (0) Ευρώ) στις παρακάτω περιπτώσεις: 1. Διέλευσης από χώρους που ανήκουν σε Δήμους (συνολικού πληθυσμού, σύμφωνα με την τελευταία απογραφή) κάτω των 5.000 κατοίκων και σε Τοπικά Διαμερίσματα (συνολικού πληθυσμού, σύμφωνα με την τελευταία απογραφή) κάτω των 1.000 κατοίκων. 2. Διέλευσης σε περιοχές εκτός σχεδίου πόλεως. 3. Διέλευσης μέσω εναέριων δικτύων και συναφών ευκολιών (όπως κυτία, στύλους). 4. Διέλευσης μέσω υποθαλάσσιων δικτύων. 5. Πραγματοποίησης έργων συντήρησης, άρσης βλαβών, αναβάθμισης δικτύου και συνδέσεων τελικών χρηστών οι οποίοι βρίσκονται σε απόσταση έως διακόσια (200) μέτρα από την όδευση του υφιστάμενου δημοσίου δικτύου ηλεκτρονικών επικοινωνιών. 6. Πραγματοποίησης εργασιών εκσκαφής για την επέκταση υφιστάμενων υποδομών ή για τη διασύνδεση υφιστάμενων δικτύων για αποστάσεις μέχρι διακόσια (200) μέτρα.  7. Εγκατάστασης ευκολιών επί του εδάφους (ενδεικτικά αναφέρονται φρεάτια, καμπίνες).  Άρθρο 7 Υπολογισμός Εγγυήσεων  Καλής Εκτέλεσης εργασιών 1. Οι Δικαιούχοι δύναται να ζητήσουν από τους Υπόχρεους την παροχή εγγυήσεων αναφορικά με την καλή εκτέλεση των εργασιών αποκατάστασης, στις οποίες αυτοί προβαίνουν στο πλαίσιο των χορηγηθέντων Δικαιωμάτων Διέλευσης.  2. Το ύψος της Εγγύησης που καταβάλλουν οι Υπόχρεοι ανέρχεται στο διπλάσιο του ετήσιου τέλους χρήσης, καθοριζόμενου από την αρμόδια αρχή χορήγησης δικαιώματος διέλευσης για το επόμενο έτος.  Άρθρο 8 Τελικές - Μεταβατικές Διατάξεις 1. Τέλη χρήσης δικαιωμάτων διέλευσης καταβάλλονται από 1.1.2010 και εφεξής, εκτός εάν άλλως ορίζεται στην κείμενη νομοθεσία, όπως σε ήδη εκδοθείσες, από τις αρμόδιες αρχές, αποφάσεις χορήγησης δικαιωμάτων διέλευσης, οι οποίες εξεδόθησαν οπωσδήποτε μετά την θέση σε ισχύ του ν. 3431/2006. 2. Η ΕΕΤΤ με απόφασή της δύναται να τροποποιεί τον παρόντα Κανονισμό και να προβαίνει σε τυχόν αναπροσαρμογή των καθοριζόμενων τελών. 3. Οποιαδήποτε συμφωνία καταβολής τελών Διέλευσης και Χρήσης δικαιωμάτων Διέλευσης έχει καταρτισθεί πριν την έκδοση του παρόντος τροποποιείται σύμφωνα με τις διατάξεις του παρόντος. Β.  Ο παρών κανονισμός τίθεται σε ισχύ από την ημερομηνία δημοσίευσής του στην Εφημερίδα της Κυβερνήσεως, εκτός αν άλλως ορίζεται σε επιμέρους διατάξεις του.  (Μετά τη σελ. 660) Σελ. 661 Τεύχος     Σελ.      Καταστατικές Διατάξεις Παρόχων 22.Κ.α.3 22.Κ.α.3 Καταστατικές Διατάξεις Παρόχων